PRITARTA

Ežerėlio pagrindinės mokyklos Vaiko Gerovės Komisijos

2019 m. Rugpjūčio30 d. posėdyje, protokolo Nr. 6

PATVIRTINTA

Ežerėlio pagrindinės mokyklos direktoriaus

2019 m. rugsėjo 02 d. įsakymu Nr. V-

**KAUNO R. EŽERĖLIO PAGRINDINĖS MOKYKLOS**

**MOKINIO ELGESIO TAISYKLĖS,**

**SKATINIMO IR DRAUSMINIMO PRIEMONĖS**

1. **MOKINIO TEISĖS IR PAREIGOS**

**1. Mokinys turi teisę:**

1.1. Gauti informaciją apie mokyklos veiklą, joje vykdomas švietimo programas, mokymo(si) formas, mokymosi pasiekimų vertinimo tvarką.

1.2. Pagal savo gebėjimus ir poreikius mokytis mokykloje ir įgyti pagrindinį išsilavinimą.

1.3. Sulaukęs 14 metų, savarankiškai pasirinkti dorinio ugdymo (tikybos arba etikos) programą.

1.4. Gauti geros kokybės švietimą.

1.5. Pasirinkti mokyklos siūlomus mokomųjų dalykų modulius, pasirenkamųjų dalykų programas, neformaliojo švietimo būrelius.

1.6. Nustatyta tvarka gauti reikiamą mokymosi pagalbą, mokymą namuose.

1.7. Gauti psichologinę, socialinę pedagoginę, specialiąją pedagoginę, logopedo pagalbą, sveikatos priežiūrą mokykloje.

1.8. Gauti informaciją apie savo pasiekimų vertinimą ir kitą su mokymusi susijusią informaciją.

1.9. Mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir aplinką.

1.10. Į nešališką mokymosi pasiekimų įvertinimą.

1.11. Nustatyta tvarka naudotis mokyklos biblioteka, vadovėliais, sporto sale, informacinių technologijų įranga.

1.13. Įstatymų nustatyta tvarka gauti nemokamą maitinimą.

1.14. Dalyvauti mokyklos savivaldoje.

1.15. Įstatymų nustatyta tvarka ginti savo teises.

1.16. Teikti siūlymus mokyklos savivaldos institucijoms, administracijai dėl ugdymo proceso, mokyklos veiklos, neformaliojo švietimo, renginių organizavimo.

1.17. Burtis į visuomenines organizacijas, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams ir skatina pilietinę brandą.

**2. Mokinio pareigos:**

2.1. Laikytis visų Mokymo sutarties sąlygų, šių taisyklių ir kitų mokyklos vidaus tvarką nustatančių dokumentų reikalavimų.

2.2. Gerbti mokytojus, mokinius, visus kitus bendruomenės narius, nepažeisti jų teisių ir teisėtų interesų.

2.3. Vykdyti administracijos, mokytojų, savivaldos institucijų nutarimus.

2.4. Stropiai mokytis, sąžiningai ir laiku atlikti skirtas užduotis.

2.5. Į pamokas ateiti pasiruošus, turėti visas mokymuisi būtinas priemones (knygas, sąsiuvinius, rašymo priemones, pratybų sąsiuvinius, sportinę aprangą ir kt.).

2.6. Pamokose, klasės valandėlėse, būreliuose ir kitose veiklose laikytis nustatytos darbo tvarkos (netrukdyti mokytis klasės draugams, neužsiimti pašaline, nesusijusia su mokymosi procesu veikla).

2.7. Prieš pamoką, renginį ar kitas veiklas išjungti mobiliojo telefono garsą (pamokose telefoną naudoti tik mokymosi tikslais).

2.8. Nevėluoti ir nepraleisti pamokų be pateisinamos priežasties.

2.9. Jei dėl svarbių priežasčių, reikia išeiti iš pamokos, klasės valandėlės ar būrelio, informuoti klasės auklėtoją arba mokytoją, jei jų nėra – socialinę pedagogę.

2.10. Į mokyklą ateiti tvarkingai apsirengus, dėvėti mokyklinę uniformą (sportinę aprangą vilkėti tik kūno kultūros pamokose).

2.11. Pertraukų metu mokyklos koridoriuose, rūbinėje ir kitose mokyklos patalpose nebėgioti, nešūkauti, nesistumdyti, savo elgesiu nesukelti pavojaus sau ir aplinkiniams.

2.12. Valgykloje netriukšmauti, nesistumdyti, pagarbiai elgtis su maistu, pavalgius nusinešti indus.

2.13. Patyrus patyčias arba jas pastebėjus, nedelsiant pranešti klasės auklėtojui, socialinei pedagogei ar kitam mokyklos darbuotojui.

2.14. Tausoti ir saugoti savo, kitų mokinių ir mokyklos turtą (vadovėlius, knygas, kitas mokymo priemones, suolus ir kitą inventorių, teritorijoje augančius augalus), padarytą žalą atlyginti įstatymų nustatyta tvarka.

2.15. Blogą darbą kompensuoti gražiu poelgiu.

2.16. Pamokose, renginių, išvykų, ekskursijų metu laikytis saugaus elgesio reikalavimų.

2.17. Mokytis pagal pradinio ir pagrindinio ugdymo programas iki 16 metų.

2.18. Išvykstant iš mokyklos grąžinti mokinio pažymėjimą, mokymo priemones, iš bibliotekos paimtas knygas ir kt.

**3. Mokinys neturi teisės:**

3.1. Pamokos metu be mokytojo leidimo išeiti iš kabineto, vaikščioti po mokyklą ir trukdyti mokytojams vesti pamokas.

3.2. Vartoti necenzūrinius žodžius, naudoti prieš mokinius, mokytojus ir kitus mokyklos darbuotojus patyčias: žodines (pravardžiuoti, grasinti, užgaulioti, erzinti, žeminti ir kt.), fizines (mušti, stumdyti, spardyti, užkabinėti, rodyti nepadorius gestus, gadinti daiktus ir kt.), socialines (apkalbinėti, skleisti gandus, ignoruoti, reikalauti pinigų ir kt.), elektronines (rašyti skaudinančias ar gąsdinančias žinutes, skleisti viešus gandus, skelbti asmeninius duomenis ir komentarus ir kt.).

3.3. Pamokų metu naudotis mobiliuoju telefonu, grotuvais, ausinukais ir kt. priemonėmis, nesusijusiomis su mokymosi procesu. Jei mokinys nesilaiko šio reikalavimo, mokytojas turi teisę paimti priemonę ir grąžinti ją po pamokos.

3.4. Nusirašinėti, plagijuoti rašto darbų.

3.5. Be klasės auklėtojo, mokytojo ar socialinės pedagogės leidimo išeiti iš pamokų.

3.6. Slapta filmuoti, fotografuoti, įrašinėti kitų asmenų - mokinių, mokytojų ir kitų mokyklos darbuotojų - veiklą ir pokalbius.

3.7. Atsinešti į mokyklą daiktų, nesusijusių su mokymusi (šaunamąjį ginklą, peilį, dujų balionėlį, degtukus, žiebtuvėlius, sprogstamąsias medžiagas ir kt. sveikatai pavojingus daiktus, garso ir vaizdo įrašus, leidinius, kurie skatina ar propaguoja žiaurų elgesį, smurtą).

3.8. Mokykloje ir jos teritorijoje vartoti alkoholį, energetinius gėrimus, narkotines ir

psichotropines medžiagas, rūkyti, „veipinti“ elektronines cigaretes, žaisti azartinius žaidimus (kortomis ir kt.).

3.9. Niokoti ir gadinti mokyklos inventorių (mokiniui padarius žalą, jo tėvai (globėjai, rūpintojai) privalo padarytą žalą atlyginti įstatymų nustatyta tvarka).

1. **MOKINIO SKATINIMO PRIEMONĖS**

**4. Mokinys gali būti skatinamas:**

4.1. Už puikų (10 iš visų dalykų) ir labai gerą (10, 9) mokymąsi.

4.2. Už puikų pamokų lankomumą (per pusmetį nepraleido nei 1 nepateisintos pamokos).

4.3. Už labai gerą pamokų lankomumą (per pusmetį praleido ne daugiau kaip **7 pamokas** dėl

pateisinamų priežasčių).

4.4. Už pastangas ir padarytą pažangą siekiant geresnių mokymosi rezultatų.

4.5. Už pavyzdingą ir mandagų elgesį.

4.6. Už aktyvią socialinę – pilietinę veiklą.

4.7. Už mokyklos vardo garsinimą ir puikius (I vieta), labai gerus (II vieta) ir gerus (III vieta) pasiekimus olimpiadose, konkursuose, varžybose, konferencijose ar kt. renginiuose.

4.8. Už mokyklos vardo garsinimą ir aktyvų dalyvavimą olimpiadose, konkursuose, varžybose ar kt. renginiuose.

4.9. Už asmeninius pasiekimus meninėje, sportinėje, kūrybinėje ir kt. veikloje.

4.10. Už aktyvią veiklą klasės ar mokyklos mokinių savivaldoje.

4.11. Už pagalbą klasės auklėtojui, mokytojams, pagalbos specialistams.

4.12. Už kilnų, drąsų poelgį.

**5. Mokinio skatinimo priemonės:**

5.1. Žodinė padėka, pagyrimas.

5.2. Pagyrimas elektroniniame dienyne mokiniui ir mokinio tėvams.

5.3. Mokytojo, klasės auklėtojo, pagalbos mokiniui specialisto padėkos raštas.

5.4. Mokyklos direktoriaus padėkos raštas, vadovaujantis direktoriaus įsakymu.

5.5. Vieša padėka mokyklos internetinėje svetainėje, informaciniame stende.

5.6. Apdovanojimas asmeninėmis dovanėlėmis.

5.7. Padėkos raštai mokinių tėvams direktoriaus įsakymu.

5.8. Visiškai ar iš dalies apmokama ekskursija.

6. Mokiniai gali būti skatinami iš karto po laimėjimo, pasibaigus pusmečiui, mokslo metams,

renginiuose, per klasės valandėles ir kt.

7. Skatinti mokinį gali klasės auklėtojas, mokytojai, pagalbos mokiniui specialistai,

administracija.

8. Siūlyti skatinti mokinį gali klasės auklėtojas, mokytojas, administracija, raštu pateikdami

direktoriui rekomendaciją, kurioje nurodo už kokius pasiekimus ir kokį paskatinimo būdą siūlo.

1. **MOKINIO DRAUSMINIMO PRIEMONĖS**

9. Mokiniui pažeidusiam Mokymo sutarties sąlygas ir/ar Mokinio elgesio taisykles, taikomos

šios prevencinės drausminimo priemonės:

9.1. Įspėjimas žodžiu.

9.2. Pokalbis su mokytoju, klasės auklėtoju.

9.3. Mokytojo, klasės auklėtojo pastaba raštu elektroniniame dienyne.

9.4. Drausmės pažeidimo pažyma (priedas Nr. 1). Pažymas registruoja socialinė pedagogė.

9.5. Pokalbis su socialine pedagoge.

9.6. Surinkus tris Drausmės pažeidimo pažymas - pokalbis su mokyklos direktoriumi.

9.7. Tėvų informavimas ir siūlymas svarstyti Vaiko gerovės komisijoje.

9.8. Svarstymas Vaiko gerovės komisijoje dalyvaujant mokiniui ir jo tėvams.

9.9. Už pasikartojančius, nuolatinius šių taisyklių pažeidimus, Vaiko gerovės komisijos sprendimu, -

direktoriaus įsakymu pareikšta nuobauda (įspėjimas, papeikimas raštu įsegant į asmens bylą).

9.10. Už itin sunkius nusižengimus mokykloje ar išvykose (kito asmens sveikatos sutrikdymą,

psichoaktyvių medžiagų vartojimą ar platinimą) iš karto informuojami mokinio tėvai ir policija.

1. **BAIGIAMOSIOS NUOSTATOS**

10. Su Mokinio elgesio taisyklėmis (toliau – Taisyklėmis) pasirašytinai supažindina (priedas

Nr. 2) klasės auklėtojas kasmet mokslo metų pradžioje.

11. Naujai priimtą mokinį klasės auklėtojas su Taisyklėmis pasirašytinai supažindina pirmą

priėmimo į mokyklą dieną.

12. Klasių auklėtojai, dalykų mokytojai mokinius pasirašytinai supažindina su saugaus

elgesio, tvarkos ir darbo taisyklėmis mokomųjų dalykų kabinetuose, sporto salėje ar išvykose.

13. Mokinių supažindinimas su Mokinio elgesio taisyklėmis fiksuojamas mokytojo dienyno

skyriuje „Saugaus elgesio ir kiti instruktažai“.

14. Mokytojai pakartotinai supažindina mokinius su šiomis Taisyklėmis, jei pastebi, kad

mokiniai aplaidžiai laikosi jose reglamentuotų elgesio normų.

Kauno r. Ežerėlio pagrindinės mokyklos mokinio elgesio

taisyklių priedas Nr. 1

**DRAUSMĖS PAŽEIDIMO PAŽYMA**

**Kauno r. Ežerėlio pagrindinės mokyklos**

...................klasės mokinys (-ė) .......................................................................................................

pamokos/pertraukos metu............................................................................................................................

..................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**Mokytojas taikė šias drausminimo priemones (pažymėti):**

 skyrė mokiniui žodinį įspėjimą;

vyko individualus pokalbis su mokiniu;

parašė pastabą elektroniniame dienyne;

 kita(įrašyti)..............................................................................

Mokytojas..................................................................................

 (vardas, pavardė, parašas) Data........................................

**(pažymą perduoti klasės auklėtojui)**

Mokinio drausmės pažeidimo priežasčių aiškinimas:

................................................................................................................................................................

................................................................................................................................................................

................................................................................................................................................................

................................................................................................................................................................

Mokinys................................................................................................

 (vardas, pavardė, parašas)

**Klasės auklėtoja drausmės pažeidimų priežastis aiškinosi, taikant šiuos metodus (pažymėti):**

 individualus pokalbis su mokiniu;

 individualus pokalbis su mokiniu ir dalyko mokytoju;

 pranešimas tėvams elektroniniame dienyne;

individualus pokalbis su mokiniu ir tėvais

kita (įrašyti)...............................................................................

**Susipažinau:**

Tėvų vardas, pavardė, parašas.............................................................................

Data .......................................

Kauno r. Ežerėlio pagrindinės mokyklos mokinio elgesio

taisyklių priedas Nr. 2

**SU KAUNO R. EŽERĖLIO PAGRINDINĖS MOKYKLOS**

**MOKINIO ELGESIO TAISYKLĖMIS**

**SUSIPAŽINAU**

**20 m. ..............................................d.**

|  |  |  |
| --- | --- | --- |
| **Eil. Nr.** | **Mokinio vardas, pavardė** | **Parašas** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Klasės auklėtojas (-a) ................................................................................